kolm ihu (skr trikāya ; tb sku gsum; hn sanshen; jp sanjin), *mahajaana õpetus *buddha kolmest ihust, milleks on *seadmuseihu (skr dharmakāya), *õndsuseihu (skr sambhogakāya) ja *maine ihu (skr nirmān´akāya). Algselt *sarvastivaada koolkonnas tekkinud õpetus väljendab arusaama buddha kolmest aspektist. Seadmuseihu väljendab buddha ja  *seadmuse identsust ning see aspekt avaldub buddha õpetusena tekstide ja ideede kujul. Õndsuseihu esindab buddhat kui religioosset mütoloogilist kuju ning avaldub ikonograafias kujutatud ja kujundlikus mõtlemis ...